Dmitrij Tursunov
<s>Dmitrij Tursunov (; rođen 12. decembar 1982. godine u Moskvi, Ruska Sovjetska Federativna Socijalistička Republika) je ruski profesionalni teniser.</s><s>Najbolji plasman na ATP listi u singlu mu je dvadeseto mesto na kom je bio u oktobru 2006.</s><s>Osvojio je sedam ATP turnira u pojedinačnoj konkurenciji.</s>

<s>Teniska karijera 
Tursunov je tenis počeo trenirati u rodnoj Moskvi dok se kasnije preselio u Sjedinjene Države gdje ga je trenirao Vitalij Gorin.</s>

<s>Svoj prvi teniski meč je odigrao u lipnju 1998. godine na futuresu u Los Angelesu gdje je u prvom kolu pobijedio Chrisa Groera.</s><s>Sljedeće godine je nastupao na futuresima u SAD-u i Filipinima te je ondje stigao do dva polufinala i četvrtfinala.</s>

<s>U siječnju 2000. je slomio nogu zbog čega je propustio prva četiri mjeseca sezone.</s><s>Nakon što se vratio na teniske terene, nastavio se natjecati po američkim futuresima.</s><s>Na turniru u floridskom Hainse Cityju je stigao do finala u kojem je poražen od Australca Jaymona Crabba.</s>

<s>2003. godine Tursunov je izborio svoj prvi nastup na Grand Slamu te je na US Openu porazio Gustava Kuertena u pet setova.</s><s>Tijekom 2005. je stigao do četvrtog kola Wimbledona gdje je poražen od Sébastiena Grosjeana.</s>

<s>Za ruskog tenisača je 2006. godina bila veoma uspješna.</s><s>Najprije je stigao do četvrtfinala ATP turnira u Dohi i Sydneyju dok je na Roland Garrosu stigao do trećeg kola.</s><s>24. srpnja 2006. je nastupio na svojem prvom singl ATP finalu u Los Angelesu gdje je s 4–6, 7–5, 6–3 poražen od Nijemca Tommyja Haasa.</s><s>Nakon toga uslijedio je uspjeh osvajanjem Mumbaija pobijedivši Tomáša Berdycha.</s><s>Tursunov je 2. listopada bio dvadeseti na ATP ljestvici što mu je dosad najbolji doseg karijere.</s><s>Početkom prosinca, tenisač je kao član ruske reprezentacije nastupio u finalu Davis Cupa protiv Argentine.</s><s>Zajedno s Maratom Safinom je pobijedio u igri parova a Rusija je osvojila turnir s tijesnih 3:2.</s>

<s>Tijekom 2007. godine Tursunov je u singlu osvajao turnire u Indianapolisu i Bangkoku dok je u tandemu sa sunarodnjakom i suigračem iz reprezentacije Maratom Safinom osvojio moskovski Kremljin kup.</s><s>Za rusku tenisku reprezentaciju je nastupao u polufinalu i finalu Davis Cupa.</s><s>U polufinalu protiv Njemačke je izgubio u igri parova zajedno s Mihailom Južnjim.</s><s>Za razliku od polufinala, Tursunov je u finalu protiv SAD-a igrao u dva meča singla ali je u oba izgubio od Andyja Roddicka i Jamesa Blakea.</s><s>Na turniru održanom u Portlandu, SAD je postao novi Davis Cup prvak s ukupnom pobjedom od 4:1.</s>

<s>Osim na Davis Cupu, Tursunov je za rusku reprezentaciju nastupao i na Olimpijadi u Pekingu 2008. gdje je već na početku poražen od prvog nositelja, Švicarca Rogera Federera.</s><s>Na olimpijskom turniru nastupao je i u igri parova zajedno s Mihailom Južnjim.</s><s>Njih dvojica su u prvom kolu pobijedili branitelje naslova, Čileance Fernanda Gonzáleza i Nicolása Massú rezultatom 7–6, 6–4. U drugom kolu Rusi su poraženi od švicarskog para Federer - Wawrinka koji je u konačnici osvojio olimpijski naslov.</s>

<s>Tursunov svoj peti ATP naslov osvaja 5. listopada 2008. u Metzu porazivši u finalu domaćeg predstavnika Mathieua.</s>

<s>Ruski tenisač je 20. lipnja 2009. nastupio u finalu Eastbournea protiv Kanađanina srpskog podrijetla Franka Dancevica.</s><s>Ovo je bilo njihovo drugo međusobno finale, ovaj puta na travi a Tursunov je pobijedio po drugi puta rezultatom 6–3, 7–6. Nakon mjesec dana, u paru s Latvijcem Gulbisom osvojio je turnir u Indianapolisu savladavši u finalu australski par Fisher - Kerr.</s><s>To mu je ujedno bilo i treće finale na tom turniru.</s><s>Također, to je i bila posljednja godina da se turnir održavao u Indianapolisu budući da je 2010. preseljen u Atlantu.</s>

<s>Svoj drugi Kremljin kup u paru, Tursunov je osvojio 24. listopada 2010. zajedno sa sunarodnjakom Kunicinom.</s><s>Posljednji turnir u singlu, Tursunov osvaja 18. lipnja 2011. u nizozemskom 's-Hertogenboschu.</s><s>Ondje je nakon 76 minuta igre pobijedio hrvatskog predstavnika Ivana Dodiga sa 6–3, 6–2. Iako je uoči dolaska u 's-Hertogenbosch imao samo pet pobjeda i šest poraza te sezone na Touru, pokazao je zbog čega je svojedobno držao i 20. mjesto na ATP ljestvici.</s>

<s>Zanimljiv je ostao Tursunovljev nastup na ATP turniru u Rotterdamu u veljači 2014.</s><s>Ondje je izgubio živce tijekom prvog kola protiv bugarskog tenisača Grigora Dimitrova.</s><s>Nakon što je dobio prvi set sa 6–2, u drugom setu je kod vodstva 2–1 dobio opomenu zbog prekoračenja dopuštenog vremena između poena.</s><s>Tada je glavnom sucu Cedricu Mourieru rekao: "Koliko sam prekoračio vrijeme ?</s><s>Manje ili više od Rafe ?</s><s>Mislim da Nadal prekorači vrijeme za osam sekundi i nitko mu nikad ne daje opomene.</s><s>Rafa čačka stražnjicu 30 sekundi, a vi samo gledate.</s><s>Nitko ne smije ni pisnuti."</s>

<s>ATP finala</s>

<s>Pojedinačno: 9 (7–2)</s>

<s>Parovi: 12 (7–5)</s>

<s>Ostala finala</s>

<s>Timska takmičenja: 3 (2–1)</s>

<s>Reference</s>

<s>Spoljašnje veze</s>

<s>Dmitrij Tursunov na sajtu ATP 
 Dmitrij Tursunov  na sajtu ITF 
 Dmitrij Tursunov na sajtu Dejvis kupa</s>

<s>Ruski teniseri
Biografije, Moskva</s>

